चुनाव के रंग: कहीं विधायक ने दी धमकी तो कहीं लगाई उठक-बैठक, कई जगह मतदान का बहिष्कार
उत्तर प्रदेश विधानसभा चुनाव के लिए चौथे चरण में बसपा प्रमुख मायावती से लेकर राजनाथ सिंह समेत तमाम दिग्गजों ने मतदान किया और अपनी-अपनी पार्टी के लिए प्रचंड जीत का दावा किया।
मशहूर शायर नहीं डाल सके वोट
9 ज़िलों की 59 सीटों पर मतदान के वक्त कहीं, ईवीएम ख़राब हो गई तो कहीं मौजूदा विधायक वोटों के लिए धमकी देते नज़र आए, इस बीच जो सबसे बड़ा वाक्या सामने आया वो राजधानी लखनऊ से था। यहां मशहूर शायर मुनव्वर राना ने दावा किया है कि उनका नाम इस बार वोटिंग लिस्ट में था ही नहीं। वोटिंग लिस्ट में नाम ना होने की वजह से मुनव्वर राना अपने घर ही बैठे रहे। इस दौरान मुनव्वर राना ने कहा- "योगी जी ने कहा है कि गर्मी निकाल दूंगा, इसलिए मैं गर्मी स्टोर कर रहा हूं।"
मुनव्वर राना ने दावा किया कि पहली बार हुआ है, जब उनका वोट नहीं है। उन्हें इस बात का अफसोस है, उन्होंने कहा कि वोट के अख्तियार के भरोसे ही जिंदा थे। हमारी रुखसती सरकार ने पहले ही तय कर दी है।
मुनव्वर राना ने कहा था- छोड़ देंगे यूपी
मुनव्वर राना ने बीते दिनों कहा था कि अगर योगी आदित्यनाथ फिर से जीतकर सरकार बनाते हैं तो वह यूपी छोड़ देंगे। उन्होंने कहा था कि अपनी मिट्टी को छोड़ना दुख की बात तो है लेकिन जब चिड़िया का घोंसला खतरे में होता है तो वह भी अपना आशियाना छोड़ देती है। साथ ही उन्होंने कहा कि वे दिल्ली या कोलकाता चले जाएंगे।
वोटों के लिए भाजपा विधायक ने लगाई उठक-बैठक
इसके अलावा एक बेहद अजीबो-गरीब वाक्या देखने को मिला जब सोनभद्र के राबर्ट्सगंज विधानसभा से भाजपा विधायक भूपेश चौबे ने एक जनसभा के दौरान जनता की नाराज़गी दूर करने के लिए न सिर्फ हाथ जोड़े बल्कि कुर्सी पर खड़े होकर माफी मांगते हुए कान पकड़कर उठक-बैठक करने लगे। एक निजी चैनल पर चलाए गए इस वीडियो को छत्तीसगढ़ प्रदेश कांग्रेस सेवादल के ट्वीटर हैंडल से ट्वीट किया गया। ट्वीट में लिखा गया कि-‘’ रॉबर्टसगंज से भाजपा के विधायक भूपेश चौबे ने कान पकड़ कर उठक बैठक की ताकि जनता उनके पांच साल के कुशासन को भुला दे। लोकतंत्र में जनता से ज्यादा ताकतवर कोई नही है।
— Chhattisgarh Pradesh Congress Sevadal (@SevadalCG) February 23, 2022
दरअसल भाजपा विधायक भूपेश चौबे जनता को विश्वास दिलाने की कोशिश कर रहे थे कि जो ग़लती उनसे हुई है वो अब नहीं होगी। बताया जा रहा है कि विधायक के प्रति जनता में भारी आक्रोश है।
सपा पर दबाव बनाने का आरोप
7fca मोहनलालगंज में भाजपा समर्थकों ने बूथ संख्या 389 पर जमकर हंगामा किया। उन्होंने बूथ के अंदर ड्यूटी कर रहे कर्मचारी पर वोटर से साइकिल वाला बटन दबाने का आरोप लगाया। कहा कि मतदान कर्मी बिके हुए हैं। वहीं मामले में विवाद बढ़ने पर इंस्पेक्टर ने एसडीएम को फोन लगाया और कर्मचारी को हटाने के लिए शिकायत की।
वोटिंग लिस्ट से सपाईयों का नाम गायब
दूसरी ओर लखनऊ के ही बख्शी का तालाब में सपा कार्यकर्ताओं ने वोटर लिस्ट से नाम गायब होने का आरोप लगाया साथ ही प्रशासन पर मिली भगत होने का भी आरोप लगाया। इस दौरान सपाइयों का कहना था कि उन्होनें वोटर लिस्ट में अपना नाम डलवाया था लेकिन उनका नाम जानबूझकर वोटर लिस्ट से हटा दिया गया। ताकि वे अपनी पार्टी के पक्ष में वोट नहीं कर पाएं। सपाइयों ने चुनाव आयोग से कार्रवाई की मांग की है।
लखनऊ में एक साथ चार मतदान केंद्रों पर ईवीएम ख़राब हो गई।
· लखनऊ पूर्वी इलाके में एनी बेसेंट क़ॉलेज में बूथ संख्या 400 में आधे घंटे तक ईवीएम मशीन ख़राब रही
· मलिहाबाद की बूथ संख्या 192 में ईवीएम मशीन ख़राब हो गया है।
· बख्शी का तालाब में बूथ संख्या 141 में ईवीएम मशीन ख़राब ने से मतदान आधे घंटे तक रुका रहा।
· शिया पीजी कॉलेज में मशीन ख़राब होने के कारण मतदान शुरू ही नहीं हो पाया।
भाजपा विधायक की धमकी ‘’जूतों से मारेंगे’’
मतदान के बीच सीतापुर में भाजपा के विधायक का धमकी भरा वीडियो सामने आया है। समाजवादी पार्टी ने ऑफिशियल ट्विवटर हैंडल से चुनाव आयोग को शिकायत की है। वीडियो में दिखाई दे रहा कि भाजपा विधायक की कुछ लोगों से बहस हो रही है। एक शख्स के कुछ कहने पर विधायक ने कहा कि गुंडई न करो, बता दे रहें... धमकी भरे लहजे में विधायक ने कहा कि तुम अगर हमारे कार्यकर्ता को एक जूता मारोगे तो हम तुम्हारे कार्यकर्ता को 50 जूता मारेंगे।
यह वीडियो हरगांव विधानसभा-147 का बताया जा रहा है। सपा ने वीडियो शेयर करते हुए कहा कि भाजपा विधायक पोलिंग बूथ पर आकर मतदाताओं को जान से मारने की धमकी दे रहे हैं। चुनाव आयोग को संज्ञान लेकर कार्रवाई करना चाहिए।
— Samajwadi Party (@samajwadiparty) February 23, 2022
बटन कोई भी दबाओं ‘’वोट कमल को’’?
दैनिक भास्कर की एक रिपोर्ट के अनुसार सपा ने चुनाव आयोग से शिकायत की। लखीमपुर के फरधान के बूथ संख्या 85 पर मॉकपोल के दौरान हर बटन दबाने पर वोट भाजपा को जा रहा था। इस वजह से मतदान दो घंटे लेट शुरू हुआ। सेक्टर मजिस्ट्रेट डॉ. राकेश वर्मा ने मौके पर पहुंचकर दूसरी EVM मशीन मंगवाई तो करीब 9 बजे वोटिंग शुरू हुई।
सपा की बटन पर डाली फेवीक्विक
उधर, लखीमपुर सदर सीट के कादीपुरसानी गांव में EVM में किसी ने सपा की बटन पर फेवीक्विक डाल दी। इससे मतदान रुक गया। काफी देर तक कार्यकर्ताओं ने हंगामा किया। सपा ने चुनाव आयोग से इस बात की शिकायत भी की है। इस मामले में पुलिस का भी बयान सामने आया।
‘’हमारे पास एक शिकायत आई थी कि ईवीएम मशीन में ग्लू लगाकर किसी विशेष पार्टी के बटन को चिपका दिया गया था. ईवीएम मशीन को बदल दिया गया है. मतदान शांतिपूर्वक चल रहा है. आरोपी व्यक्ति के खिलाफ एफआईआर दर्ज कर कार्रवाई की जा रही है।’’
— Piyush Rai (@Benarasiyaa) February 23, 2022
बता दें कि लखीमपुर खीरी वही जिला है, जहां पिछले साल तिकुनिया क्षेत्र में चार किसानों की गाड़ी से कुचल कर हत्या कर दी गई थी। इस मामले में केंद्रीय गृह राज्य मंत्री अजय मिश्र टेनी का बेटा आशीष मिश्रा मुख्य आरोपी है।
बुनियादी सुविधाओं के लिए वोट का बहिष्कार
उन्नाव की कई विधानसभाओं में लोगों ने बिजली और पानी जैसी मूलभूत सुविधाएं न होने से मतदान बहिष्कार किया है। मल्झा, मिर्जापुर अझिगांव और पैगम्बरपुर गांव में लोग वोट डालने नहीं जा रहे हैं। इसके चलते 5 घंटे बाद भी मतदान शुरू नहीं हुआ।
यहां बहिष्कार कर लोगों ने कहा कि नेताओं की ओर से कसमें खाई गई थीं, हालांकि उसके बावजूद भी समस्या जस की तस बनी हुई है। वहीं ग्रामीणों की नाराजगी और मतदान बहिष्कार की जानकारी मिलने के बाद भी अभी तक कोई अधिकारी वहां नहीं पहुंचा है। ग्रामीणों का कहना है कि बच्चों की पढ़ाई, शादी, विवाद और मरीजों को ले जाने में मुख्य मार्ग का खस्ताहाल बड़ी समस्या के रूप में सामने आ रहा है।
59c1 प्रियंका से हाथ मिलाते दिखे भाजपा समर्थक
चौथे चरण के मतदान के बीच एक बेहद रोचक तस्वीर वायरल होने लगी। दरअसल प्रियंका गांधी प्रचार के लिए अमेठी पहुंची थीं, इस दौरान वो कार की विंडो पर बाहर की तरफ बाहर बैठी थीं। तभी बाहर भाजपा की टोपी और गमछा डाले खड़े सैकड़ों समर्थक प्रियंका संग एक अदद सेल्फी के आतुर दिखे। प्रियंका ने भी सभी से हाथ मिलाकर उनका अभिवादन स्वीकार किया।
— Umashankar Singh उमाशंकर सिंह (@umashankarsingh) February 22, 2022
ख़ैर चौथे चरण के मतदान में जमकर खींचतान देखने को मिली है, कहीं ईवीएम ख़राब हुई तो कहीं धमकीबाज़.. इसका कितना असर वोटों पर पड़ता है ये 10 मार्च को पता चलेगा।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva awa_Deva bho_Deva hin_Deva hin_Deva hin_Deva hin_Deva awa_Deva hin_Deva som_Latn hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva eng_Latn hin_Deva hin_Deva hin_Deva hin_Deva hin_Deva kac_Latn hin_Deva hin_Deva hin_Deva hin_Deva bho_Deva hin_Deva mai_Deva hin_Deva hin_Deva